ai4bharat/Pralekha huggingface dataset:
సమాచార, ప్రసార మంత్రిత్వ శాఖ
కోవిడ్-19వల్ల మరణించిన 67 మంది పాత్రికేయుల కుటుంబాలకు ఆర్థిక సహాయంపై మంత్రిమండలి ఆమోదం
సమాచార-ప్రసార మంత్రిత్వశాఖ పరిధిలోని జర్నలిస్టుల
సంక్షేమ పథకం కింద ప్రతి కుటుంబానికీ రూ.5 లక్షలు;
దరఖాస్తుల సత్వర పరిశీలన కోసం వారానికోసారి
సమావేశం కావాలని ‘జేడబ్ల్యూఎస్’ కమిటీ నిర్ణయం;
కోవిడ్ మహమ్మారివల్ల 2020, 2021 సంవత్సరాల్లో మరణించిన పాత్రికేయుల కుటుంబాలను ఆదుకోవాలని కేంద్ర సమాచార-ప్రసార మంత్రిత్వశాఖ స్వచ్ఛందంగా నిర్ణయించుకుంది. ఇందులో భాగంగా గౌరవనీయులైన మంత్రి శ్రీ ప్రకాష్ జావడేకర్ మార్గనిర్దేశంలో మంత్రిత్వశాఖ, పత్రికా సమాచార సంస్థ  సంయుక్తంగా పాత్రికేయుల వివరాలను క్రోడీకరించి సంకలనం చేశాయి. ఈ జాబితాలోని పాత్రికేయుల కుటుంబాలకు ‘జర్నలిస్టుల సంక్షేమ పథకం’  కింద ప్రత్యేక ఆర్థిక సహాయ కార్యక్రమం చేపట్టనుంది.
ఈ మేరకు సమాచార-ప్రసార మంత్రిత్వశాఖ కార్యదర్శి శ్రీ అమిత్ ఖారే నేతృత్వంలోని ‘జేడబ్ల్యూఎస్’ కమిటీ రూపొందించిన ప్రతిపాదనకు కేంద్ర మంత్రిమండలి ఇవాళ ఆమోదం తెలిపింది. కాగా, కోవిడ్-19వల్ల మరణించిన 26 మంది పాత్రికేయులను కమిటీ గుర్తించింది. దీనికి మంత్రిమండలి అంగీకారం నేపథ్యంలో సదరు పాత్రికేయుల కుటుంబాలకు తలా రూ.5 లక్షల వంతున ఆర్థిక సహాయం అందుతుంది. ఇంతకుముందు 2020-21 ఆర్థిక సంవత్సరంలో కోవిడ్ వల్ల మరణించిన 41 మంది పాత్రికేయుల కుటుంబాలకు కేంద్ర ప్రభుత్వం ఆర్థిక సహాయం అందజేసింది. దీంతో ఇప్పటిదాకా సాయం అందుకున్న కుటుంబాల సంఖ్య 67కు చేరింది. మహమ్మారికి బలైపోయిన జర్నలిస్టుల కుటుంబాలకు కమిటీ ప్రగాఢ సంతాపం తెలిపింది.
కోవిడ్-19 వల్ల మరణించిన పలువురు పాత్రికేయుల కుటుంబాలకు ‘పత్రికా సమాచార సంస్థ’  చేదోడువాదోడుగా నిలిచింది. ఈ మేరకు కేంద్ర ప్రభుత్వ ఆర్థిక సహాయ పథకం గురించి వివరించడమే కాకుండా దరఖాస్తు ఫారాలను నింపడంలో వారికి చురుగ్గా తోడ్పడింది. మరోవైపు ‘జేడబ్ల్యూఎస్’ కింద కొత్తగా అందే దరఖాస్తుల సత్వర పరిశీలన కోసం ప్రతివారం సమావేశం కావాలని పథకం కమిటీ నిర్ణయించింది. అలాగే కోవిడ్-19 కాకుండా ఇతర కారణాలతో మరణించిన 11 మంది పాత్రికేయుల కుటుంబాలు సమర్పించిన దరఖాస్తులను కూడా కమిటీ పరిగణనలోకి తీసుకుంది.
జర్నలిస్టుల సంక్షేమ పథకం కమిటీ సమావేశంలో ఇతర సభ్యులైన పీఐబీ ప్రిన్సిపల్ డైరెక్టర్ జనరల్ శ్రీ జైదీప్ భట్నాగర్, సమాచార-ప్రసార మంత్రిత్వశాఖ సంయుక్త కార్యదర్శి శ్రీ విక్రమ్ సహాయ్ సహా కమిటీలోని పాత్రికేయ సంఘాల ప్రతినిధులు శ్రీ సంతోష్ ఠాకూర్, శ్రీ అమిత్ కుమార్, శ్రీ ఉమామహేశ్వర్ కుమార్, కుమారి సర్జనా శర్మ తదితరులు కూడా పాల్గొన్నారు.
జర్నలిస్టుల సంక్షేమ పథకం కింద ఆర్థికసాయం కోసం పాత్రికేయులు, వారి కుటుంబాలు ‘పీఐబీ’ వెబ్ సైట్ https://accreditation.pib.gov.in/jws/default.aspx ద్వారా దరఖాస్తు చేసుకోవచ్చు.
ఆరోగ్య, కుటుంబ సంక్షేమ మంత్రిత్వ శాఖ
127.61 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 1.04 లక్షలకు పైగా డోసులు నిర్వహణ
98.35 శాతానికి చేరిన రికవరీ రేటు
గత 24 గంటల్లో 8,895 కొత్త కేసులు నమోదు
దేశవ్యాప్త క్రియాశీల కేసుల సంఖ్య 99,155
వారపు పాజిటివిటీ రేటు  గత 21 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 1,04,18,707 డోసులతో కలిపి, 127.61 కోట్ల డోసులను  టీకా కార్యక్రమం అధిగమించింది. 1,32,44,514 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,84,549
|
|
రెండో డోసు
|
|
95,45,333
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,80,785
|
|
రెండో డోసు
|
|
1,65,84,784
|
|
18-44 ఏళ్ల వారు
|
|
మొదటి డోసు
|
|
46,67,10,695
|
|
రెండో డోసు
|
|
24,30,98,736
|
|
45-59 ఏళ్ల వారు
|
|
మొదటి డోసు
|
|
18,67,14,877
|
|
రెండో డోసు
|
|
12,59,05,615
|
|
60 ఏళ్లు పైబడినవారు
|
|
మొదటి డోసు
|
|
11,68,80,846
|
|
రెండో డోసు
|
|
8,19,76,845
|
|
మొత్తం
|
|
1,27,61,83,065
గత 24 గంటల్లో 6,918 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,60,774కు పెరిగింది.
దేశవ్యాప్త రికవరీ రేటు 98.35 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 161వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,895 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 99,155. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,26,064 పరీక్షలు చేశారు. దేశవ్యాప్తంగా ఇప్పటివరకు 64.72 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.80 శాతంగా ఉంది. గత 21 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.73 శాతంగా ఉంది. రోజువారీ పాజిటివిటీ రేటు గత 62 రోజులుగా 2 శాతం కంటే తక్కువగా, 97 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
ఆర్థిక మంత్రులు మరియు సెంట్రల్ బ్యాంకు గవర్నర్ ల మూడోసమావేశం లో భాగం గా ఒక భవ్య రాత్రి భోజన కార్యక్రమం లో భేటీ అయిన మహిళా నేత ల ఛాయాచిత్రాన్నిశేర్ చేసిన ప్రధాన మంత్రి
జి-20 కి భారతదేశం అధ్యక్ష బాధ్యతల ను నిర్వహిస్తున్న క్రమం లో ఏర్పాటైన ఆర్థిక మంత్రులు మరియు సెంట్రల్ బ్యాంక్ గవర్నర్ ల మూడో సమావేశం లో భాగం గా ఏర్పాటైన రాత్రి భోజన కార్యక్రమం లో మహిళా నేత ల భేటీ తాలూకు ఛాయాచిత్రాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ఆర్థిక శాఖ కేంద్ర మంత్రి శ్రీమతి నిర్మలా సీతారమణ్ ట్వీట్ ను ప్రధాన మంత్రి ఒక ట్వీట్ లో శేర్ చేస్తూ -
‘‘మన ప్రపంచం యొక్క భవిష్యత్తు కు రూపురేఖల ను ఇవ్వడం లో మహిళ లు పోషిస్తున్నటువంటి ముఖ్య భూమిక ను ప్రముఖం గా ప్రకటించే చాలా ప్రేరణదాయకం అయినటువంటి దృశ్యం.’’ అని పేర్కొన్నారు.
రక్షణ మంత్రిత్వ శాఖ
మాజీ సైనికోద్యోగులకు ఉపాధిని కల్పించేందుకు అవగాహనాపత్రంపై సంతకం చేసిన మాజీ సైనికోద్యోగుల సంక్షేమ విభాగం
మాజీ సైనికోద్యోగులకు మరిన్ని ఉద్యోగాలను కల్పించేందుకు కార్పొరేట్ కంపెనీలను, మాజీ సైనికోద్యోగులను ఒక సామాన్య వేదికపైకి తెచ్చే కృషిలో భాగంగా మాజీ సైనికోద్యోగుల సంక్షేమ విభాగం ఆధీనంలోని డైరొక్టరేట్ జనరల్ రీసెటిల్మెంట్, రక్షణ మంత్రిత్వ శాఖ, ఎం/ ఎస్ అప్నాటైమ్ టెక్ ప్రైవేట్ లిమిటెడ్  నేడు, 02 జూన్ 2023న న్యూఢిల్లీలో అవగాహనాపత్రంపై సంతకాలు చేశాయి. మాజీ సైనికోద్యోగులు పౌర జీవనంలోకి పరివర్తన చెందుతున్న సమయంలో వారికి తోడ్పాటునందించేందుకు ఇది గౌరవనీయమైన వృత్తిని అందించాలన్న లక్ష్యాన్ని ఇది నెరవేరుస్తుంది. దీనికి అదనంగా, నైపుణ్యం కలిగిన మానవవనరులు, స్థానికంగా అందుబాటులో ఉన్న వృత్తిపరమైన అవకాశాల మధ్య ఉన్న అంతరాన్ని తగ్గిస్తుంది.
మానవ వనరుల అభివృద్ధి మంత్రిత్వ శాఖ
కోవిడ్-19 నిర్వహణకు ‘ఇంటిగ్రేటెడ్ గవర్నమెంట్ ఆన్లైన్ ట్రైనింగ్’ పోర్టల్ ప్రారంభం
- మహమ్మారిని సమర్థంగా ఎదుర్కొనే విషయమై సామర్థ్యం పెంపొందించడమే లక్ష్యం
- కేంద్ర మానవ వనరుల అభివృద్ధి శాఖకు చెందిన ‘దీక్ష’ వేదికపై సైట్లో ప్రత్యేక పోర్టల్
భారత్లో కోవిడ్-19 మహమ్మారిని కట్టడి చేసేందుకు గాను వైద్యులతో సహా పలువురు ఫ్రంట్లైన్ పారామెడికల్ సిబ్బంది వీరోచితంగా తన విధులను నిర్వహిస్తున్న సంగతి తెలిసిందే. ఈ మహమ్మారి తదుపరి దశలకు వృద్ధి చెంది వివిధ ప్రాంతాలో కోవిడ్-19 వ్యాప్తి పెరిగిన నేపథ్యంలో రోగులకు సేవలను అందించేందుకు గాను మరింత మంది వైద్యులతో పాటు ఫ్రంట్లైన్ సిబ్బంది అవసరం కానున్నారు. ఈ నేపథ్యంలో కోవిడ్-19 కట్టడికి ముందుండి వైద్య సేవలు అందించేందుకు సిద్ధంగా ఉన్న వారికి తగిన శిక్షణ ఇవ్వాల్సిన అవసరం ఎంతైనా ఉందని కేంద్ర ప్రభుత్వం భావించింది. ఇందుకోసం ప్రభుత్వం కోవిడ్-19 నిర్వహణకు ‘ఇంటిగ్రేటెడ్ గవర్నమెంట్ ఆన్లైన్ ట్రైనింగ్’ పోర్టల్ను ప్రారంభించింది. కేంద్ర మానవ వనరుల అభివృద్ధి శాఖకు  చెందిన ‘దీక్ష’ వేదికపై ఈ ప్రత్యేక పోర్టల్ను ఏర్పాటు చేసింది. కోవిడ్ మహమ్మారిని సమర్థంగా ఎదుర్కొనే విషయమై ఫ్రంట్లైన్ సిబ్బంది సామర్థ్యం పెంపొందించే లక్ష్యంగా దీనిని తీర్చిదిద్దారు. వైద్యులు, నర్సులు, పారామెడిక్స్, పారిశుద్ధ్య కార్మికులు, సాకేంతిక సిబ్బంది, ఏఎన్ఎంలు, రాష్ట్ర ప్రభుత్వ అధికారులు, పౌర రక్షణ అధికారులు, వివిధ పోలీసు సంస్థలు, ఎన్సీసీ సభ్యులు, నెహ్రూ యువ కేంద్ర సంఘటన్  కార్యకర్తలు, నేషనల్ సర్వీస్ స్కీం  కార్యకర్తలు, ఇండియన్ రెడ్ క్రాస్ సోసైటీ ఉద్యోగులు, భారత్ స్కౌట్స్ అండ్ గైడ్స్ కార్యకర్తలతో పాటు ఇతర వాలంటీర్లకు ఉపయుక్తంగా ఉండేలా ఈ శిక్షణా కార్యక్రమాన్ని రూపొందించారు. కోవిడ్-19 మహమ్మారి కట్టడికి గాను అవసరమైన శ్రామిక శక్తికి తగిన నైపుణ్యతను అందించే ఉద్దేశంతో రూపొందించిన ఈ ప్రత్యేక వెబ్ పోర్టల్ను https://igot.gov.in/igot/ అనే వెబ్లింక్ ద్వారా ఆసక్తి కలిగిన వారు పొందవచ్చు. ఎక్కువ మందికి సౌలభ్యంగా ఉండేలా ఈ శిక్షణా మాడ్యూల్ను ఫ్లెక్సిటైమ్, సైట్ బేసిస్పై అందించనున్నారు.
(
గ్రామీణాభివృద్ధి మంత్రిత్వ శాఖ
గరీబ్ కల్యాణ్ రోజ్ గార్ అభియాన్ పై ఆరు రాష్ట్రాల ప్రతినిధులతో కేంద్ర గ్రామీణాభివృద్ధి, పంచాయితీరాజ్ శాఖామంత్రి సమీక్ష
కోవిడ్ సంక్షోభంలో జీవనోపాధి కల్పన ద్వారా
ఆర్థిక వ్యవస్థ బలోపేతానికి ఊతం: మంత్రి తోమార్
గరీబ్ కల్యాణ్ రోజ్ గార్ అభియాన్ పురోగతి మీద కేంద్ర గ్రామీణాభివృద్ధి, పంచాయితీరాజ్ శాఖామంత్రి శ్రీ నరేంద్ర సింగ్ తోమార్ ఆరు రాష్ట్రాల ప్రతినిధులతో వీడియో కాన్ఫరెన్స్ ద్వారా సమీక్ష జరిపారు. ఆ రాష్ట్రాల గ్రామీణాభివృద్ధి శాఖామంత్రులతోబాటు సీనియర్ అధికారులు కూడా ఈ సమావేశంలొ పాల్గొన్నారు. ప్రధాని శ్రీ నరేంద్ర మోదీ 2020 జూన్ 20న ప్రారంభించిన గరీబ్ కల్యాణ్ రోజ్ గార్ అభియాన్ బీహార్, ఉత్తరప్రదేశ్, జార్ఖండ్, మధ్యప్రదేశ్, ఒడిశా, రాజస్థాన్ రాష్ట్రాల్లోని 116 జిల్లల్లో అమలు జరుగుతుంది. ఈ పథకం 125 రోజులు కొనసాగుతుంది. 11 మంత్రిత్వశాఖల పరిధిలోని 25 పనులు గుర్తించి దీనికిందికి తెచ్చారు. ఈ పథకం బాగా కొనసాగుతున్నట్టు, సమర్థవంతమైన పర్యవేక్షణలో ఉన్నట్టు చెప్పారు.
కేంద్ర మంత్రి రాష్ట్రాల ప్రతినిధులతో మాట్లాడుతూ, వలస వెళ్ళి తిరిగి వచ్చిన కార్మికులకు తమ ఊళ్ళలోనే ఉపాధి కల్పించేందుకు ఈ పథకాన్ని నిర్దేశించారన్నారు. కేవలం వలస కార్మికులే కాకుండా బాధిత ప్రజలందరికీ వర్తిస్తుందని చెబుతూ, దీని ద్వారా రోడ్లు, గృహ నిర్మాణం, అంగన్వాడీ కేంద్రాలు, పంచాయితీ భవనాలు, జీవనోపాధి ఆస్తులు, కమ్యూనిటీ సముదాయాల నిర్మాణం వంటి మౌలిక సదుపాయాల కల్పన కూడా జరుగుతుందన్నారు. కేంద్ర, రాష్ట్రాల మధ్య సమన్వయం, సహకారంతో ఈ పథకం అమలులో పురోగతి సంతృప్తికరంగా ఉందన్నారు. గరిష్ఠ స్థాయిలో మౌలిక సదుపాయాల సృష్టిలో ఈ పథకం వేగం పుంజుకోవాలని ఆశాభావం వ్యక్తం చేశారు.
అత్యుత్తమ ఫలితాలు సాధించేందుకు రాష్ట్రాలు పోటాపోటీగా పనిచేయాలని మంత్రి శ్రీ తోమార్ పిలుపునిచ్చారు. అమలులో వివిధ మంత్రిత్వశాఖలనుంచి ఎదురయ్యే అవరోధాలను అధిగమిస్తూ ముందుకు సాగాలని కోరారు. అప్పుడే సులభంగా నిర్దిష్ట గడువులోగా లక్ష్యాన్ని సాధించగలరని చెప్పారు. ప్రధానమంత్రి గ్రామీణ సడక్ యోజన కింద మూడో దశ గ్రామీణ రహదారులకు నిర్మాణానికి సంబంధించిన టెండర్ల ప్రక్రియను వేగవంతం చేయాలని కోరారు. దీనివలన గ్రామాలలో ఉపాధి అవకాశాలు బాగా మెరుగవుతాయన్నారు.
కరోనా సంక్షోభ సమయంలో ప్రభుత్వం తీసుకున్న కీలక చర్యల గురించి మంత్రి శ్రీ తోమార్ వివరిస్తూ, కేంద్ర ప్రభుత్వం మహాత్మా గాంధీ జాతీయ గ్రామీన ఉపాధి హామీ పథకం కింద అదనంగా రూ.40,000 కోట్లు కేటాయించిందని గుర్తు చేశారు. ఆత్మ నిర్భర్ భారత్ అభియాన్ కింద రూ. 20 లక్షల కోట్ల పాకేజ్ ప్రకటించటం కూడా కోవిడ్ సంక్షోభాన్ని ఎదుర్కోవటంలో భాగమన్నారు. పేదలకు దాదాపు ఎనిమిది నెలల పాటు ఉచితంగా నిత్యావసరాలు అందజేసేందుకు ప్రభుత్వం కట్టుబడి ఉందని మంత్రి ఈ సందర్భంగా ప్రస్తావించారు.
ఈ సమావేశంలో పాల్గొన్న ఆరు రాష్ట్రాల ప్రతినిధులు గరీబ్ కల్యాణ్ రోజ్ గార్ యోజన ఇచ్చినందుకు కేంద్రానికి కృతజ్ఞతలు తెలియజేశారు. సమర్థంగా అమలు చేయటానికి అనేక సూచనలు కూడా చేశారు. ఉత్తరప్రదేశ్ గ్రామీణాభివృద్ధి శాఖామంత్రి శ్రీ ఆనంద్ స్వరూప్ శుక్లా తమ రాష్ట్రంలో లక్ష్యాలన్నీ సాధిస్తామని భరోసా ఇచ్చారు. ఈ పథకాన్ని ప్రారంభించిన ప్రధాని శ్రీ నరేంద్ర మోదీకి బీహార్ మంత్రి శ్రావణ కుమార్ ధన్యవాదాలు తెలియజేశారు. ఖగారియా జిల్లా సహా బీహార్ లో గరిష్ఠంగా 32 జిల్లాలకు వర్తింపజేసినందుకు సంతోషం వ్యక్తం చేశారు. నిజంగా ఈ పథకం ఊళ్ళకు తిరిగొచ్చిన వలస కార్మికులకు వరం లాంటిదన్నారు. ఈ సలహాలన్నిటినీ పరిగణనలోకి తీసుకుంటామని కేంద్ర మంత్రి శ్రీ తోమార్ హామీ ఇచ్చారు.
ప్రధాన మంత్రి కార్యాలయం
ఈస్టర్ సందర్భంగా ప్రజలకు ప్రధానమంత్రి శుభాకాంక్షలు
ఈస్టర్ పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
‘‘ఈస్టర్ శుభాకాంక్షలు! ఏసుక్రీస్తు ఆలోచనలు, ఆదర్శాలను మనం నేడు గుర్తుచేసుకుంటున్నాం. అలాగే ఆయన ప్రబోధించిన సాంఘిక న్యాయం, కరుణ గురించి పునరుద్ఘాటిస్తున్నాం. తదనుగుణంగా సమాజంలో ఆనందం, సోదరభావం స్ఫూర్తిని పెంపొందించాలి’’ అని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
వలస పక్షుల సంరక్షణ
“మధ్యాసియా గగన మార్గం వెంబడి వలస పక్షుల సంరక్షణ కోసం జాతీయ కార్యాచరణ ప్రణాళిక”కు కేంద్ర పర్యావరణ-అటవీ-వాతావరణ మార్పు మంత్రిత్వ శాఖ 2018 నవంబరులో శ్రీకారం చుట్టింది. దీనికింద వివిధ కేంద్ర మంత్రిత్వ శాఖలు, రాష్ట్ర ప్రభుత్వాల విభాగాలు, రక్షిత ప్రాంతాల నిర్వాహక సంస్థలు, స్థానిక సమాజాల, పౌర సంఘాలు, ప్రైవేటు రంగం వగైరాల మధ్య సమన్వయం, సహకారానికి ఈ ప్రణాళిక ప్రాధాన్యమిస్తుంది.
ఉత్తరప్రదేశ్లో వలస పక్షుల సంఖ్య క్షీణతను సూచించే నివేదిక మంత్రిత్వశాఖ వద్ద లేదు... ముఖ్యంగా ఈ రాష్ట్రంలో వలస పక్షులపై వాతావరణ మార్పు ప్రభావం, వాటి జీవితచక్రంలో మార్పులపైనా మంత్రిత్వ శాఖ అధ్యయనమేదీ నిర్వహించలేదు. వన్యప్రాణుల రక్షణ-సంరక్షణ, వాటి ఆవాసాల బాధ్యత ప్రధానంగా రాష్ట్ర/కేంద్ర పాలిత ప్రాంత ప్రభుత్వాలపైనే ఉంటుంది. కాబట్టి ఆయా ప్రభుత్వాలు సమర్పించే ప్రతిపాదనల ప్రాతిపదికన కేంద్ర మంత్రిత్వ శాఖ సాంకేతిక-ఆర్థిక సహాయం అందిస్తుంది.
ఈ మేరకు కేంద్ర పర్యావరణ-అటవీ-వాతావరణ మార్పు శాఖ సహాయమంత్రి శ్రీ అశ్వనీ కుమార్ చౌబే ఇవాళ లోక్సభలో ఒక ప్రశ్నకు లిఖితపూర్వక సమాధానమిచ్చారు.
యువజన వ్యవహారాలు, క్రీడల మంత్రిత్వ శాఖ
ఏషియన్ గేమ్స్ స్వ్కాష్లో మెరుగైన ఫలితాలను సాధించేందుకు క్రిస్ వాకర్ నియామకాన్ని ఆమోదించిన మంత్రిత్వ శాఖ
ఈ ఏడాదిలో జరుగనున్న ఏషియన్ గేమ్స్ లో పాల్గొనున్న భారతీయ స్క్వాష్ టీమ్కు శిక్షణను ఇచ్చేందుకు విదేశీ కోచ్ గా ప్రపంచ స్వ్కాష్ చాంపియన్షిప్స్ లో రెండుసార్లు పతకాన్ని సాధించిన క్రిస్ వాకర్ను నియమించేందుకు యువజన వ్యవహారాలు, క్రీడా మంత్రిత్వ శాఖ ఆమెదాన్ని తెలిపింది. స్క్వాష్, సైక్లింగ్లలో ఇంగ్లాండుకు ప్రాతినిథ్య వహించిన వాకర్ ను 16వారాల పాటు శిక్షణను ఇచ్చేందుకు నియమిస్తారు.
మాజీ ఇంగ్లాండ్ కెప్టెన్ వాకర్ నియమాకాన్ని స్పోర్ట్స్ అథారిటీ ఆఫ్ ఇండియా ఎంపిక కమిటీ, స్వ్కాష్ రాకెట్ ఫెడరేషన్ ఆఫ్ ఇండియా సూచించాయి. మార్క్స్ కెయిన్స్తో కలిసి అతడు ప్రారంభ ప్రపంచ డబుల్స్ స్క్వాష్ చాంపియన్షిప్ను అతడు 1997లో గెలుచుకున్నాడు. అనంతరం యునైటెడ్ స్టేట్స్లో స్థిరపడిన అతడు ఆమెరికన్ టీంకు జాతీయ కోచ్ స్థాయికి ఎదిగాడు.
ప్రపంచ డబల్స్, కామన్వెల్త్ క్రీడలు, ఏషియన్ క్రీడల ఉన్న ముఖ్య ఏడాదిలో భారతీయ టీంతో కలిసి పని చేయడం నాకు ఎంతో ఉత్సాహాన్ని ఇస్తోందని ఆయన పేర్కొన్నారు. నేను ఫెడరేషన్తో కలిసి సన్నిహితంగా పని చేస్తాను, రానున్న పోటీలలో భారీయ స్క్వాష్ క్రీడాకారుల బృందం ఉత్తమమైన స్వ్కాష్ను ప్రదర్శించడం కోసం సంసిద్ధంగా ఉండేందుకు వారికి సాయపడతాను,ఈ ఏడాది రాబోయే కాలం కోసం నేను ఎదురుచూస్తున్నానని, ఆయన పేర్కొన్నారు.
అతడు 1993, 1996 ప్రపంచ ఓపెన్ స్వ్కాష్ చాంపియన్ షిప్లలో కాంశ్య పతకాన్ని గెలుచుకున్నాడు. అలాగే, 1995, 1997 ప్రపంచ టీం చాంపియన్ షిప్లలో ఇంగ్లాండ్ టీంలో భాగంగా రజత పతకాలను సాధించాడు. అతడికి 1998, 2002 సంవత్సరాలలో జరిగిన కామన్ వెల్త్ క్రీడల డబుల్స్ కాంశ్య పతకాలను సాధించాడు. వీటితో పాటుగా, అతడు 1998లో కౌలాలంపూర్ లో జరిగిన కామన్వెల్త్ క్రీడలలో సైక్లింగ్లో ఇంగ్లాండ్కు ప్రాతినిథ్యం వహించాడు.
కాగా, భారతీయ మెన్స్ టీంలో ఉన్న సౌరవ్ ఘోషాల్, రమిత్ టాండన్, మహేష్ మంగావ్కర్ ఇటీవలే కౌలాలంపూర్ లో జరిగిన ఏషియన్ టీం చాంపియన్షిప్స్లలో రన్నర్ అప్లుగా నిలిచారు. ఇక, జోషువా చిన్నప్ప, సునైనా కురువిల్లా, ఊర్వశి జోషి ఉమెన్స్ స్వ్కాడ్లో సెమీఫైనల్స్కు చేరుకున్నారు. ఈ ఏడాది జరుగనున్న రెండు ప్రధాన ఈవెంట్లలో మెరుగైన ఫలితాలను సాధించేందకు భారత్ ఎదురుచూస్తోంది.
కామన్వెల్త్ క్రీడలు జులై 28 నుంచి ఆగస్టు 8 వరకు బర్మింగ్హాంలో జరుగనున్నాయి, ఏషియన్ గేమ్స్ సెప్టెబర్ 10 నుంచి 25 వరకు చైనాలోని హాంగ్ఝౌలో జరుగనున్నాయి.
కాగా, 2018లో జరిగిన కామన్వెల్త్ క్రీడలలో డబుల్స్లో రెండు రజత పతకాలను భారత్ సాధించింది. దీపికా పల్లికల్ కార్తీక్, జోషువా చిన్నప్పతో కలిసి వుమెన్ డబుల్స్ గెలుచుకోగా, సౌరవ్ ఘోషాల్ మిక్సెడ్ డబుల్స్లో పతకాన్ని సాధించాడు. ఏషియన్ గేమ్స్ 2018లో భారత్ రజత పతకం  ఐదు పతకం సహా మూడు ఈవెంట్లలో నాలుగు కాంశ్య పతకాలను సాధించింది.
భారతీయ క్రీడాకారుల పిఎస్ఎ వరల్డ్ ర్యాంకింగ్లుః
పురుషులుః సౌరవ్ ఘోషాల్  రమిత్ టాండన్ , మహేష్ మంగావకర్  విక్రమ్ మల్హోత్రా  వెలవన్ సాయికుమార్ 
మహిళలుః జోషువా చిన్నప్ప , తన్వీ ఖన్నా  సునయన కురువిల్లా  ఆకాంక్ష సాలుంఖె  ఊర్వశి జోషి .
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వ్యాధి వ్యాప్తిని పర్యవేక్షించి అరికట్టడంలో సహాయపడటంతో పాటు విధాన నిర్ణేతలు నిర్ణయం తీసుకోవడానికి వీలుగా కోవిడ్ -19 కోసం భారత జాతీయ ఉత్తమ నమూనాను రూపొందించేందుకు కేంద్ర శాస్త్ర సాంకేతిక శాఖ  ఉపక్రమించింది
భవిష్యత్తులో కోవిడ్ -19 వ్యాధి సంక్రమణను అరికట్టేందుకు తగిన రీతిలో పర్యవేక్షణ జరిపి చర్యలు తీసుకోగల భారత జాతీయ ఉత్తమ నమూనాను రూపొందించేందుకు ప్రయత్నాలు మొదలెట్టింది. తద్వారా ఆరోగ్య వ్యవస్థను సంసిద్ధం చేయగల నిర్ణయాలు తీసుకోవడానికి మరియు తీవ్రతను తగ్గించే ఇతర చర్యలు తీసుకోవడానికి వీలవుతుంది.
(కరోనా రోగకారకత మరియు మరణాల తీరుపై ప్రభుత్వం దృష్టిని కేంద్రీకరించి కనిపెట్టి చూస్తోంది అయితే వ్యాధి వ్యాప్తిని అడ్డుకోవడంతో పాటు సంక్రమణంపై కాపు కాయడానికి అవసరమైన ముందుజాగ్రత్త చర్యలు తీసుకోవడానికి మంచి భవిష్యత్ సూచక నమూనాను రూపొందించవలసిన ఆవశ్యకత ఉంది.
కేంద్ర శాస్త్ర సాంకేతిక శాఖ  పరిధిలోని విజ్ఞాన మరియు ఇంజనీరింగ్ పరిశోధన బోర్డు  మరియు ఇతర సంస్థల ఆర్ధిక సహాయంతో అన్వేషణ జరుపుతున్న పరిశోధకులు కోవిడ్ -19 గురించి భవిష్యత్ సూచన మరియు నిఘాకు అసంఖ్యాక గణిత నమూనాల రూపకల్పనలో నిమగ్నమై ఉన్నారు.
ప్రకృతి వైపరీత్యాలు, తుపానుల వంటి వాతావరణ సంబంధ ఘటనలు జరిగినప్పుడు గణిత నమూనాలతో పారిస్తాటిని ఎదుర్కొన్న చరిత్ర ఇండియాది. ఆ స్పూర్తితో దేశమంతటికీ పనికి వచ్చే విధంగా అందుబాటులో ఉన్న సమాచారం ఆధారంగా వాతావరణ శాస్త్రజ్ఞులు భవిష్యత్తును అంచనా వేసిన విధంగా కరోనా కోసం ఒక నమూనాను సిద్ధం చేయాలని డి ఎస్ టి సంకల్పించింది.
కోవిడ్ -19 సంబంధిత డేటాను తీసుకొని గణిత, గణాంక భవిష్యత్ సూచక నమూనాల ఆధారంగా విశ్లేషించి వ్యాధి వ్యాప్తిని, సంక్రమణాన్ని అంచనావేస్తారు. కేంద్ర శాస్త్ర సాంకేతిక శాఖ రూపొందించే ఈ నమూనాను ఇండియాలో మరియు ప్రపంచ దేశాలలో విధాన నిర్ణేతలు ఉపయోగించవచ్చు. తద్వారా వారు వ్యాధి వ్యాప్తి రేటును తెలుసుకొని ఆరోగ్య సేవల రంగంపై దాని ప్రభావం ఏ మేరకు ఉంటుంది, ఆర్ధిక భారం ఎంత అం అంచనా వేయడం ద్వారా మహమ్మారిని నిరోధించే చర్యలు తీసుకోగలరు.
ఈ యత్నంలో భాగంగా జవహర్ లాల్ నెహ్రు సెంటర్ ఫర్ అడ్వాన్స్ సైన్టిపిక్ రీసర్చ్  మరియు బెంగళూరుకు చెందిన ఇండియన్ ఇనిస్టిట్యూట్ ఆఫ్ సైన్స్  సమన్వయంతో వ్యవహరించి దేశంలో కోవిడ్ -19 మోడలింగ్ ప్రాజెక్టులతో కలసి పని చేస్తాయి. దీనివల్ల ప్రామాణిక నమూనాల రూపకల్పన జరిగి కోవిడ్ -19 ఇండియా నేషనల్ సూపర్ మోడల్ రూపకల్పనకు దారితీస్తుంది. సమన్వయ బృందం ఈ ప్రాజెక్టుకు సంబంధించిన వివిధ బృందాలతో సంప్రదింపులు జరుపుతుంది.
ఒక సమాలోచక కమిటీ డి ఎస్ టి మరియు ఎస్ ఈ ఆర్ బి మరియు సమన్వయకర్తలతో  మరియు తయారీదార్లతో కలసి పనిచేస్తుంది.
కోవిడ్ -19 వైరస్ వ్యాప్తిని అంచనా వేయడానికి గణిత నమూనాలను, కాల్పనిక నమూనాలను రూపొందించడం కేవలం విద్యావిషయక అభ్యాసం కాదని, ప్రణాళిక రూపకల్పన, వనరుల పర్యవేక్షణ మరియు హేతుబద్ధమైన నిర్ణయం తీసుకోవడానికి కీలకమైనదని కేంద్ర శాస్త్ర సాంకేతిక శాఖ కార్యదర్శి ప్రొఫెసర్ ఆశుతోష్ శర్మ అన్నారు. అందువల్ల శాస్త్ర సాంకేతిక రంగాలకు చెందిన పలువురు నిపుణులు ఆ జాతీయ నమూనాను పరీక్షించడం ఎంతో ముఖ్యమని ఆయన అన్నారు.
సమాచార, ప్రసార మంత్రిత్వ శాఖ
ఇఫ్ఫి-53కి హాజరైన వారందరికీ ఈ వేడుక ఒక చిరస్మరణీయ అనుభవంగా గుర్తుంటుందని కేంద్ర మంత్రి డాక్టర్ ఎల్.మురుగన్ విశ్వాసం వ్యక్తం చేశారు
"ఈ సంవత్సరం భారతీయ, అంతర్జాతీయ విభాగాల్లో రికార్డు సంఖ్యలో చిత్రాలు వచ్చాయి, ఈ వేడుకకు పెరుగుతున్న ప్రపంచ ప్రజాదరణకు ఇది ఉదాహరణ"
గోవాలో రేపు  ఇఫ్ఫి  53వ వేడుకలు ప్రారంభం కానున్న సందర్భంగా అతిథులు, ప్రతినిధులకు కేంద్ర సమాచార & ప్రసారాల శాఖ సహాయ మంత్రి డాక్టర్ ఎల్.మురుగన్ హృదయపూర్వక స్వాగతం పలికారు.
సినిమాల నాణ్యత, సంఖ్యలో ఇఫ్ఫి ఏటా అభివృద్ధి చెందుతోందని, ఇది చాలా ఆనందంగా ఉందని మంత్రి చెప్పారు. "ఈ సంవత్సరం భారతీయ, అంతర్జాతీయ విభాగాల్లో రికార్డు సంఖ్యలో చిత్రాల నమోదు జరిగింది. ఈ వేడుకకు పెరుగుతున్న ప్రపంచ ప్రజాదరణకు ఇది ఉదాహరణ" అన్నారు.
ప్రస్తుత, ఔత్సాహిక చిత్ర ప్రేమికుల కోసం దేశం, ఇతివృత్తాలు, సామాజిక విభాగాల వారీగా చలనచిత్రాల అద్భుత ప్యాకేజీని రూపొందించినట్లు మంత్రి తెలిపారు. "నిపుణుల అనుభవాలు, కార్యశాలలతో ఒక విజ్ఞాన వేదికను కూడా ఈ ఉత్సవం అందిస్తుంది".
ఇఫ్ఫి-53కు హాజరైన వారందరికీ ఈ వేడుక ఒక చిరస్మరణీయ అనుభవంగా గుర్తుంటుందని మంత్రి విశ్వాసం వ్యక్తం చేశారు.(Visitor Counter : 96
ప్రధాన మంత్రి కార్యాలయం
వీడియో కాన్ఫరెన్స్ మాధ్యమం ద్వారామాల్దీవ్స్ లో అభివృద్ధి పథకాల ను సంయుక్తం గా ప్రారంభించిన ప్రధాన మంత్రి శ్రీమోదీ మరియు మాల్దీవ్స్ అధ్యక్షుడు
ప్రధాన మంత్రి శ్రీ నరేంద్ర మోదీ మరియు మాల్దీవ్స్ అధ్యక్షుడు శ్రీ ఇబ్రాహిం మొహమద్ సోలిహ్ వీడియో కాన్ఫరెన్స్ మాధ్యమం ద్వారా మాల్దీవ్స్ లో పలు కీలక అభివృద్ధి పథకాల ను ఈ రోజు న సంయుక్తం గా ప్రారంభించారు.
ఈ పథకాల లో ‘మేడ్ ఇన్ ఇండియా’ కార్యక్రమం లో భాగం గా కోస్తా తీర రక్షక నౌక ‘కామ్యాబ్’ను మాల్దీవ్స్ కు బహుమతి గా అందించండం, రూపే కార్డు ను ప్రారంభించడం, మాలే లో ఎల్ఇడి లైట్ లను వెలిగించడం, హై ఇంపాక్ట్ కమ్యూనిటీ డివెలప్మెంట్ ప్రాజెక్టు లు, అలాగే ఫిష్ ప్రాసెసింగ్ ప్లాంటుల ను ప్రారంభించడం వంటివి కలసి ఉన్నాయి.
అధ్యక్షుడు శ్రీ సోలిహ్ పదవీకాలం లో ఒకటో సంవత్సరాన్ని పూర్తి చేసుకొంటున్నందుకు ప్రధాన మంత్రి ఆయన ను అభినందిస్తూ, భారతదేశం-మాల్దీవ్స్ సంబంధాల లో ఈ సంవత్సరం కాలం ముఖ్యమైందిగా ఉన్నట్లు పేర్కొన్నారు. భారతదేశం అనుసరిస్తున్న ‘నైబర్హుడ్ ఫస్ట్ పాలిసి’ మరియు మాల్దీవ్స్ అవలంబిస్తున్నటువంటి ‘ఇండియా ఫస్ట్ పాలిసి’ అన్ని రంగాల లో ద్వైపాక్షిక సహకారాన్ని బలవత్తరం చేశాయని ప్రధాన మంత్రి అన్నారు.
ఫాస్ట్ ఇంటర్ సెప్టర్ క్రాఫ్ట్ కోస్ట్ గార్డ్ శిప్ ‘కామ్యాబ్’ను గురించి ప్రధాన మంత్రి మాట్లాడుతూ, ఇది మాల్దీవ్స్ యొక్క సముద్ర సంబంధిత భద్రత ను పెంపొందింప చేసుకోవడం లో, అలాగే నీలి ఆర్థికవ్యవస్థ ను మరియు పర్యటన రంగాన్ని ప్రోత్సహించడం లో సహాయకారి గా ఉంటుందని వివరించారు. దీవుల లో నివసిస్తున్న సముదాయం యొక్క జీవనోపాధి కి అండగా నిలచే హై ఇంపాక్ట్ కమ్యూనిటీ డివెలప్మెంట్ ప్రాజెక్టు ల రూపం లో భాగస్వామ్యం పంచుకోవడం పట్ల కూడా ప్రధాన మంత్రి సంతోషాన్ని వ్యక్తం చేశారు. ఉభయ దేశాల మధ్య సన్నిహిత సంబంధాలు నెలకొనడం లో ఇరు దేశాల ప్రజల మధ్య సంబంధాలు ఒక కీలకమైన అంశంగా ఉంటుంది అని ప్రధాన మంత్రి పేర్కొన్నారు. ఈ సందర్భం గా ఆయన మాల్దీవ్స్ లో భారతదేశ యాత్రికుల సంఖ్యలు రెట్టింపు కన్నా మిన్న గా నమోదు అయ్యాయని, ఢిల్లీ, ముంబయి మరియు బెంగళూరు నుండి మూడు నేరు విమాన సర్వీసులు ఈ వారం లో ఆరంభం అయ్యాయని చెప్పారు. రూపే చెల్లింపు ల వ్యవస్థ ఆరంభం కావడం తో మాల్దీవ్స్ కు భారతీయుల రాక పోక లలో మరింత సౌలభ్యం ఏర్పడుతుందని ఆయన అన్నారు. హుల్హుల్మాలే లో ఒక కేన్సర్ ఆసుపత్రి ని మరియు క్రికెట్ స్టేడియమ్ ను నిర్మించడాని కి ప్రభుత్వం కృషి చేస్తోందని, 34 దీవుల లో పారిశుధ్య పథకం మరియు నీటి సరఫరా పథకం పనులు త్వరలో మొదలు కానున్నాయన్నారు.
మాల్దీవ్స్ లో ప్రజాస్వామ్యం మరియుఅభివృద్ధి ఈ రెండిటి ని బలోపేతం చేసేందుకు భాగస్వామ్యాన్ని కొనసాగించాలని వుందని ప్రధాన మంత్రి తన వచన బద్ధత ను పునరుద్ఘాటించారు. హిందూ మహాసముద్ర ప్రాంతం లో శాంతి కోసం, భద్రత కోసం సహకారాన్ని ఇరు దేశాలు ఇనుమడింప జేసుకొంటాయని ప్రధాన మంత్రి తెలిపారు.
https://youtu.be/afsmIGobjcw
(
సమాచార, ప్రసార మంత్రిత్వ శాఖ
సెన్సార్ బోర్డు అధికారిగా బాలకృష్ణ
సెంట్రల్ బోర్డ్ ఆఫ్ ఫిల్మ్ సర్టిఫికేషన్ ప్రాంతీయ అధికారిగా శ్రీ వి. బాలకృష్ణ ఈ రోజు బాధ్యతలు స్వీకరించారు. ఇండియన్ ఇన్ఫర్మేషన్ సర్వీస్ అధికారి అయిన బాలకృష్ణ ఇంతకు ముందు సమాచార, ప్రసార మంత్రిత్వ శాఖ లో క్షేత్ర ప్రచార అధికారిగా, యోజన తెలుగు మాస పత్రిక ఎడిటర్ గా, ఆల్ ఇండియా రేడియో న్యూస్ ఎడిటర్ గా, పత్రికా సమాచార కార్యాలయంలో డిప్యూటీ డైరెక్టర్ గా పని చేస్తూ, ఇద్దరు ఉప రాష్ట్రపతుల వద్ద ఇన్ఫర్మేషన్ అధికారిగా పని చేసి బదిలీ పై హైదారాబాద్ సెన్సార్ బోర్డు ప్రాంతీయ అధికారిగా నియమితులయ్యారు. ఆయన ఈ సందర్భంగా మాట్లాడుతూ, ఇక నుండి ఎలాంటి జాప్యం లేకుండా సెన్సార్ ధృవీకరణ పత్రం మంజూరుకు కృషి చేస్తానన్నారు.
కార్మిక, ఉపాధికల్పన మంత్రిత్వ శాఖ
'స్వచ్ఛత హి సేవ ప్రచారం'లో భాగంగా, 01.10.2023న, 'ఏక్ తారీఖ్ ఏక్ ఘంటా ఏక్ సాథ్' కార్యక్రమం కింద భారీ స్థాయిలో పరిశుభ్రత కార్యకలాపాలు చేపట్టిన ఈఎస్ఐసీ కార్యాలయాలు & ఆసుపత్రులు
'స్వచ్ఛత హి సేవ ప్రచారం'లో భాగంగా, 01.10.2023న, 'ఏక్ తారీఖ్ ఏక్ ఘంటా ఏక్ సాథ్' కార్యక్రమం కింద, ఈఎస్ఐసీకి చెందిన అన్ని కార్యాలయాలు & ఆసుపత్రులు దేశవ్యాప్తంగా భారీ స్థాయిలో పరిశుభ్రత కార్యకలాపాలు చేపట్టాయి.
ఈఎస్ఐసీ డైరెక్టర్ జనరల్ డాక్టర్ రాజేంద్ర కుమార్ దిల్లీలోని రోహిణిలో ఉన్న పబ్లిక్ పార్కులో పరిశుభ్రత కార్యక్రమంలో పాల్గొని, ఈ ప్రచారాన్ని ప్రారంభించారు. రోహిణిలోని ఈఎస్ఐసీ ఆసుపత్రి ప్రధాన కార్యాలయం అధికారులు, వైద్యులు, సిబ్బంది, ప్రజలు కూడా ఈ కార్యక్రమంలో జత కలిశారు. ఆసుపత్రులు, మురికివాడలు, బస్టాండులు, నది ప్రదేశాలు, మురికి కాల్వలు మొదలైన ప్రదేశాల్లో ఈఎస్ఐసీ క్షేత్ర స్థాయి కార్యాలయాలు, ఆసుపత్రులు పరిశుభ్రత కార్యకలాపాలు చేపట్టాయి.
ఈఎస్ఐసీ దేశవ్యాప్తంగా నిర్వహించిన “ఏక్ తారీఖ్ ఏక్ ఘంటా ఏక్ సాథ్” కార్యక్రమాల్లో, మహారాష్ట్రలో ఎంపీ శ్రీ ధనంజయ్ మహాదిక్, అహ్మదాబాద్లో ఎంపీ శ్రీ కిరీట్ ప్రేమ్జీభాయ్ సోలంకి, కేరళలో కొల్లాం మున్సిపల్ కార్పొరేషన్ మేయర్ శ్రీమతి ప్రసన్న ఎర్నెస్ట్ వంటి ప్రముఖులు కూడా పాల్గొన్నారు.
పరిశుభ్రతను దైనందిన అలవాటుగా మార్చడం, ప్రజా భాగస్వామ్యాన్ని ప్రోత్సహించడంపై దృష్టితో, సెప్టెంబర్ 15 నుంచి అక్టోబర్ 1వ తేదీ వరకు, ESICకి చెందిన 116 ప్రాంతీయ కార్యాలయాలు/ఉప-ప్రాంతీయ కార్యాలయాలు/వైద్య కళాశాలలు/ఆసుపత్రుల్లో 15 రోజుల పాటు 'స్వచ్ఛత హి సేవ ప్రచారం' నిర్వహించారు.